ଖୋର୍ଦ୍ଧା ୮।୩ଃ ମହିଳା ଦିବସରେ ଉପଲକ୍ଷେ ଇଷ୍ଟକୋଷ୍ଟ ରେଲୱେ ପକ୍ଷରୁ ଅନ୍ତର୍ଜାତୀୟ ମହିଳା ଦିବସ ପାଳନ କରାଯାଉଛି । ମହିଳାମାନେ ସବୁ କ୍ଷେତ୍ରରେ ଦକ୍ଷତା ଅର୍ଜନ କରିଛନ୍ତି ଏହାକୁ ଲୋକ ଲୋଚନକୁ ଆଣିବା ଲକ୍ଷ୍ୟରେ ଖୋର୍ଦ୍ଧା ରୋଡ୍ ରେଳ ଡିଭିଜନ ପକ୍ଷରୁ ଏକ ମାଲବାହୀ ଟ୍ରେନକୁ ମହିଳାମାନେ ଚଳାଇଛନ୍ତି ।
ଖୋର୍ଦ୍ଧା ରୋଡ୍ ଠାରୁ ପଲାସା ପର୍ଯ୍ୟନ୍ତ ଚଳାଇ ନେଇଛନ୍ତି ୩ ଜଣ ମହିଳା । ଗତ ୬ ତାରିଖ ଦିନ ଏହି ଟ୍ରେନଟି ଖୋର୍ଦ୍ଧା ରୋଡରୁ ଛାଡିଥିଲା । ଗତକାଲି ରାତିରେ ଫେରିଛି । ମାଲବାହୀ ଟ୍ରେନ୍ ର ଲୋକ ପାଇଲଟ୍ ରୂପେ ମୁନି ଟିଗା, ସହକାରୀ ଲୋକପାଇଲଟ ରୂପେ ରାଜେଶ୍ବରୀ ବିଶ୍ବାଳ ଓ ଗାର୍ଡ ର ଦାୟିତ୍ବ ତଲେଇଥିଲେ ରେବତୀ ସିଂ ।
ମହିଳା ଟ୍ରେନ କର୍ମଚାରୀମାନଙ୍କ ପାଇଁ ପଲାସାଠାରେ ଖୋର୍ଦ୍ଧା ରୋଡ଼ ରେଳମଣ୍ଡଳ ପକ୍ଷରୁ ପଲାସା ଷ୍ଟେସନଠାରେ ରନିଙ୍ଗ ରୁମର ବ୍ୟବସ୍ଥା କରାଯାଇଥିଲା I ଏହି ତିନିଜଣ ମହିଳା ରେଳ କର୍ମଚାରୀଙ୍କୁ ନେଇ ଖୋର୍ଦ୍ଧା ରୋଡ୍ ଡିଭିଜନ ଗର୍ବ ଅନୁଭବ କରିବା ସହିତ ମହିଳା ମନଙ୍କ ଦକ୍ଷତାକୁ ସମାଜ ଆଗରେ ଉପସ୍ଥାପନ କରିଛନ୍ତି।
